Nuntius

En nuntius, eller pavelig/apostolisk nuntius, er en embetsmann i Den hellige stols diplomatvesen. Han har samme rang som en ambassadør, men enkelte stater gir forrang til nuntius (gjør ham til doyen for det diplomatiske korps) i forhold til andre staters ambassadører, noe Wien-konvensjonen om diplomatisk samkvem i 1815 bestemte og som fikk gyldighet for de stater som undertegnet konvensjonen den gang, og for en rekke, særlig latinamerikanske, stater som fastholdt ordningen for egen del. Siden han er representant for paven er det også naturlig at han er erkebiskop. Han er akkreditert til en verdslig regjering, men er også bindeledd mellom Den hellige stol og den katolske kirke i det eller de land han virker i. Hans diplomatiske sete kalles et nuntiatur, og har normalt funksjoner som tilsvarer en ambassades, men ikke et konsulats.

Tidligere var titlene apostolisk internuntius og apostolisk pro-nuntius også i bruk.

En apostolisk delegat er et medlem av det pavelige diplomatiske korps, men er ikke akkreditert til det mottagende lands statssjef, men er en liaison, et bindeledd, mellom Pavestolen og det mottagende landst katolske kirke. I praksis har det i virkeligheten flere ganger vært også et element av «ambassadørfunksjon» i en apostolisk delegats virke.

Den gamle tittelen internuntius (egentlig en midlertidig eller pro hac vice eller ad hoc pavelig utsending) kom i bruk på nytt for en rekke land i Midtøsten og Øst-Asia som opprettet forbindelser med Pavestolen under eller etter annen verdenskrig. De ønsket ikke at den pavelige representant automatisk skulle bli doyen. Det var land som hadde innarbeidet, eller ønsket å innarbeide, at det var den ambassadør med lengst ansiennitet i landet som skulle være det. Ettersom Vatikanet den gang ønsket at nuntiustittelen skulle gå sammen med doyenvervet, brukte man tittelen internuntius i stedet.

I 1965 begynte Vatikanet å ta i bruk tittelen pronuntius, for de tilfeller at han tjenestegjorde i et land der ansiennitetsprinsippet gjaldt. Alle internuntier ble oppgradert til pronuntier. 

Senere har også tittelen pronuntius falt bort. Enhver pavelig ambassadør utnevnes nå som apostolisk nuntius. 

Norge ligger under det apostoliske nuntiatur for Norden i Stockholm. Den 28. juni 2012 ble erkebiskop Henryk Józef Nowacki apostolisk nuntius til Sverige og Island, og den 6. oktober 2012 til nuntius også til de øvrige nordiske land.

Se også 
 Ambassadør

Litteratur
 Henri Biaudet: Les nonciatures apostoliques permanentes jusqu’en 1648 (= Annales Academiae scientiarum Fennicae, Ser. B. Bd. 2, 1). Helsingfors 1910
 Michael F. Feldkamp: Geheim und effektiv. Über 1000 Jahre Diplomatie der Päpste. Sankt Ulrich, Augsburg 2010, ISBN 978-3-86744-150-6
 Liisi Karttunen: Les nonciatures apostoliques permanents de 1650 à 1800 (= Annales Academiae Scientiarum Fennicae, Ser. B, Bd. 5, 3). Genève 1912.
 Alexander Koller (Hrsg.): Kurie und Politik. Stand und Perspektiven der Nuntiaturberichtsforschung (= Bibliothek des Deutschen Historischen Instituts in Rom, Bd. 87), Niemeyer, Tübingen 1998
 Markus Nagler: Das päpstliche Gesandtschaftsrecht unter besonderer Berücksichtigung der Apostolischen Nuntiatur in Deutschland. Dissertation Universität Freiburg 2000
 Anton Pieper: Die päpstlichen Legaten und Nuntien in Deutschland, Frankreich und Spanien seit der Mitte des sechzehnten Jahrhunderts. Aschendorff, Münster 1897 (Digitalisert)
 Repertorium der diplomatischen Vertreter aller Länder seit dem Westfälischen Frieden (1648), Bd. 1: 1648–1715, hrsg. von Ludwig Bittner und Lothar Gross, Oldenburg-Berlin 1936; Bd. 2: 1716–1763, hrsg. von Friedrich Hausmann, Zürich 1950; Bd. 3: 1764–1815, hrsg. von Otto Friedrich Winter, Graz-Köln 1965
 Knut Walf: Die Entwicklung des päpstlichen Gesandtschaftswesens in dem Zeitabschnitt zwischen Dekretalenrecht und Wiener Kongress (1159–1815). Hueber, München 1966
 Erwin Gatz, Konrad Repgen (Hrsg.): Nuntiaturberichte aus Deutschland: Die Kölner Nuntiatur. Paderborn u. a.: Schöningh.

Diplomati
Den hellige stol